gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9371, del 29-06-2022 (2022/5594)

Projectes seleccionats en la convocatòria de residència investigació artística Castelló, del Pprograma residencies de creació.
------------------------------------------------------------------------------------------------------------------------------

### Dades del document

Número de DOGV
:   9371

Data del DOGV
:   29-06-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/5594


Data del document
:   13-06-2022

Organisme emissor
:   Consorci de Museus de la Comunitat Valenciana

Tipus de document
:   Anunci

Anàlisi jurídica

 Descriptors 

:   * contracte administratiu

Projectes seleccionats en la convocatòria de residència investigació artística Castelló, del Pprograma residencies de creació. [2022/5594]  
Amb data 25 de maig de 2022, es reuneixen de forma virtual els integrants del jurat avaluador del programa de residències de creació Cultura Resident convocats pel Consorci de Museus de la Comunitat Valenciana, per procedir a l'estudi i la selecció dels projectes presentats a la convocatòria pública en la modalitat d'investigació artística i seleccionar-ne quatre.  
Aquest jurat està presidit per Carmen Amoraga Toledo, directora general de Cultura i Patrimoni i presidenta de la Comissió Científic-Artística o persona en qui delegue, i format per José Luis Pérez Pont, director gerent del Consorci de Museus de la Comunitat Valenciana; Diego Díaz, professor de Comunicació Audiovisual de la Universitat Jaume I de Castelló; Salomé Rodríguez, artista i investigadora proposada per l'Associació d'Artistes Visuals de València, Alacant i Castelló (AVVAC); Imma Prieto, directora d'Es Baluard Museu d'Art Contemporani de Palma proposta per l'Associació Valenciana de Crítics d'Art (AVCA) i Agustín Serisuelo, artista visual i resident de Cultura Resident investigació 2020.  
Una vegada examinats tots els projectes es passa a la fase de deliberació, queden quatre projectes seleccionats i quatre en reserva, i el resultat final, per unanimitat, és el que a continuació es detalla:  
  
Residències seleccionades de quatre mesos:  
- La Fábrica, de José Manuel García Izquierdo, amb una valoració de 9,5 punts.  
- Últimes paraules, de Maria Amparo Gomar Vidal, amb una valoració de 9,5 punts.  
  
Residències seleccionades de dos mesos:  
- Laboratorio de cera: de la representación de la naturaleza al derretimiento ontológico, de Laura Salguero Rubio, amb una valoració de 9,5 punts.  
- Una sombra sobrevuela mis manos, de Valentina Alvarado, amb una valoració de 9,5 punts.  
  
Projectes en reserva de quatre mesos:  
- Solsida, de Fermín Sales Segarra, amb una valoració de 8,75 punts.  
- Artefactes, de Pau Pardo i Vicent Orts, amb una valoració de 8,5 punts.  
  
Projectes en reserva de dos mesos:  
- Lo memorable, de Javier Hedrosa i Paula Romero, amb una valoració de 8,75 punts.  
- ¿Y si no hubiese sido así?, de Alejandro Mañas, amb una valoració de 8,5 punts.  
  
València, 13 de juny de 2022.- El director gerent del Consorci de Museus de la Comunitat Valenciana: José Luis Pérez Pont.
Diari Oficial de la Generalitat Valenciana


Sumari del DOGV 9323, del 22-04-2022 (2022/3404)

Extracte de la Resolució de 19 d'abril de 2022, del vicerector d'Investigació i Transferència de la Universitat Jaume I, per la qual es convoca una beca d'iniciació a la investigació a càrrec del projecte «Aplicación de métodos de aprendizaje automático a la agricultura de precisión» Codi 22I081.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9323

Data del DOGV
:   22-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3404


Data del document
:   19-04-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 19 d'abril de 2022, del vicerector d'Investigació i Transferència de la Universitat Jaume I, per la qual es convoca una beca d'iniciació a la investigació a càrrec del projecte «Aplicación de métodos de aprendizaje automático a la agricultura de precisión» Codi 22I081. [2022/3404]  
BDNS (identif.): 621500.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/621500  
  
Primer. Beneficiaris  
Estudiantat de l'UJI del màster universitari en Sistemes Intel·ligent que no haja superat tots els crèdits dels quals consta la titulació o els crèdits extra dels quals s'haja pogut matricular, i que tinga la nacionalitat espanyola, siga nacional d'un estat membre de la Unió Europea, o siga estranger amb permís de residència o d'estudis a Espanya i la documentació identificativa en vigor, en el moment de la incorporació a la beca.  
  
Segon. Finalitat  
Obtenir formació i col·laborar en el projecte « Aplicación de métodos de aprendizaje automático a la agricultura de precisión».  
  
Tercer. Característiques  
Beca d'iniciació a la investigació amb dedicació de 15 hores setmanals i una retribució bruta mensual de 398,09 euros. Les persones beneficiàries seran incloses en el Règim General de la Seguretat Social.  
  
La durada prevista de la beca és de 4 mesos.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
L'import global destinat a la concessió d'aquesta beca és de 1.800 euros.  
  
Sisé. Termini de presentació de sol·licituds  
Deu dies a partir del següent al de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 19 d'abril de 2022.- La rectora, p. d. (R 01.10.2019), el vicerector d'Investigació i Transferència: Jesús Lancis Sáez.
Diari Oficial de la Generalitat Valenciana


Sumari del DOGV 9381, del 12-07-2022 (2022/6523)

ACORD d'1 de juliol de 2022, del Consell, d'autorització de l'expedient de rescabalament ERESAR/2022/07R03/4 per obligacions contretes en 2021 i 2022.
------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6523


Data del document
:   01-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD d'1 de juliol de 2022, del Consell, d'autorització de l'expedient de rescabalament ERESAR/2022/07R03/4 per obligacions contretes en 2021 i 2022. [2022/6523]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell,  
  
  
ACORDA  
  
Primer  
Autoritzar l'aprovació, per la persona titular de la Conselleria d'Agricultura, Desenvolupament Rural, Emergència Climàtica I Transició Ecològica, de l'expedient de rescabalament ERESAR/2022/07R03/4 com a conseqüència de prestació del servei de control de presència de biotoxines en les zones de producció de mol·luscos bivalves a la Comunitat Valenciana en el període comprés de 5 d'agost de 2021 i 17 de gener de 2022, per un import total de 5.626,32 - (IVA inclòs).  
  
Segon   
Autoritzar la imputació al pressupost corrent del 2022, de les obligacions econòmiques generades en l'exercici 2021, per import de 5.026,50 ?, (IVA inclòs).  
  
València, 1 de juliol de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9319, del 13-04-2022 (2022/2822)

Modificació de les bases de la convocatòria per a la cobertura de quatre places d'oficial o oficiala de policia local i alçament de la suspensió del procediment de selecció.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9319

Data del DOGV
:   13-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2822


Data del document
:   30-03-2022

Organisme emissor
:   Ajuntament d'Algemesí

Tipus de document
:   Anunci

Anàlisi jurídica

 Descriptors 

:   * Algemesí
    * concurs administratiu

Modificació de les bases de la convocatòria per a la cobertura de quatre places d'oficial o oficiala de policia local i alçament de la suspensió del procediment de selecció. [2022/2822]  
En relació a les bases de la convocatòria per a la cobertura de 4 places d'oficial o oficiala del cos de la policia local, 2 pel torn de promoció interna, 1 pel torn de promoció interna interadministrativa i 1 pel torn de mobilitat, es comunica que per acord de la Junta de Govern Local de data 25 de març de 2022 i per Resolució d'Alcaldia núm. 598/22 de data.17 de març s'aprova el següent:  
  
Primer. Modificar la base segona de la convocatòria (requisits dels i les aspirants) en el punts que es refereixen a la titulació exigible per a participar en el procés selectiu tant per als torns de promoció interna com per al torn de mobilitat.  
Es modifica la lletra c (titulació per a l'accés) per al torn de promoció interna ordinària, per al torn de promoció interna interadministrativa i per al torn de mobilitat. En tots els casos la lletra c) queda redactada de la manera següent:  
c) Estar en possessió del títol de tècnic superior o de qualsevol altra titulació de caràcter superior a aquest com ara llicenciatura, diplomatura, títols de grau o equivalents o en condició d'obtenir-lo en la data que finalitze el termini de presentació d'instàncies  
  
Segon. Alçar la suspensió del procediment de selecció de la convocatòria que va ser acordada per resolució d'Alcaldia núm. 2560/21 de 5 de novembre  
  
Tercer. Publicar l'acord d'alçament de la suspensió i de modificació de la bases segona (punt c) de titulació per accedir en tots els torns) en el Diari Oficial de la Generalitat Valenciana, en el Butlletí Oficial de la Província de València, en el tauler d'edictes de l'ajuntament i en la pàgina web municipal per al seu coneixement general.  
  
  
Quart. Obrir de nou el termini per a la presentació de sol·licituds que serà de 20 dies hàbils, a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
Cosa que es fa pública per a coneixement general.  
  
Algemesí, 30 de març de 2022.- L'alcaldessa: Marta Trenzano Rubio.
Diari Oficial de la Generalitat Valenciana


Sumari del DOGV 9287, del 28-02-2022 (2022/1267)

Informació pública del projecte bàsic de connexió del barranc dels Frares amb el Palmaret Alt, en els termes municipals de Burjassot, Godella, Rocafort i València.
-------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1267


Data del document
:   05-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * pla d'urbanisme

Informació pública del projecte bàsic de connexió del barranc dels Frares amb el Palmaret Alt, en els termes municipals de Burjassot, Godella, Rocafort i València. [2022/1267]  
La Direcció General de l'Aigua, de la Conselleria d'Agricultura, Desenvolupament Rural, Emergència Climàtica i Transició Ecològica ha aprovat provisionalment el projecte de referència en data 26 de gener de 2022 i, com a conseqüència, s'obri el tràmit d'informació pública en la forma prevista en la Llei 39/2015, d'1 d'octubre, del procediment administratiu comú de les administracions públiques. El projecte bàsic de connexió del barranc dels Frares amb el Palmaret Alt, en els termes municipals de Burjassot, Godella, Rocafort i València, està subjecte a avaluació d'impacte ambiental ordinària.  
El període d'informació pública s'obri a l'efecte de la legislació general, legislació sectorial, així com als efectes establits en la Llei 21/2013, de 9 de desembre, d'avaluació ambiental, pel que fa a l'estudi d'impacte ambiental i a l'estudi d'integració paisatgística.  
  
Per tot això, la Conselleria d'Agricultura, Desenvolupament Rural, Emergència Climàtica i Transició Ecològica acorda exposar al públic el projecte bàsic, estudi d'impacte ambiental i estudi d'integració paisatgística, per:  
- Termini: 30 dies hàbils, comptats a partir de l'endemà de la publicació en el Diari Oficial de la Generalitat Valenciana.  
- Llocs:  
· Pàgina web de la Conselleria d'Agricultura, Desenvolupament Rural, Emergència Climàtica i Transició Ecològica,  
http://www.agroambient.gva.es/va/web/agua/participacion-publica  
· Direcció General de l'Aigua, Ciutat Administrativa Nou d'Octubre, C/ de la Democràcia 77, Torre 1, 6a planta, 46434 València. Per a fer la consulta presencial serà necessari concertar cita prèvia en el telèfon 724 877 965.  
Les observacions i al·legacions hauran de ser remeses a la Direcció General de l'Aigua de la Conselleria d'Agricultura, Desenvolupament Rural, Emergència Climàtica i Transició Ecològica.  
  
València, 16 de febrer de 2022.- El director general de l'Aigua: Manuel Aldeguer Sánchez.
Diari Oficial de la Generalitat Valenciana


Sumari del DOGV 9462, del 03-11-2022 (2022/9288)

Anunci de l'ampliació de l'oferta d'ocupació pública, any 2022.
---------------------------------------------------------------

### Dades del document

Número de DOGV
:   9462

Data del DOGV
:   03-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/9288


Data del document
:   10-10-2022

Organisme emissor
:   Ajuntament de Sedaví

Tipus de document
:   Anunci

Descriptors 

:   * Sedaví
    * concurs administratiu

Anunci de l'ampliació de l'oferta d'ocupació pública, any 2022. [2022/9288]  
Per la Resolució d'alcaldia núm. 1990, de 10 d'octubre de 2022, s'ha aprovat la següent oferta d'ocupació pública per a l'exercici 2022:  
  
  
Província: València.  
Corporació: Ajuntament de Sedaví.  
Número de codi territorial: 46351.  
  
Funcionaris de carrera:  
- Grup C. Subgrup C-1, segons l'article 76 RDL 5/2015. Classificació: escala d'administració especial, subescala servei especials. Classe policia local i els seus auxiliars. Denominació: agent. Nombre de vacants: una.  
- Cobertura: per torn lliure segons acumulació d'aquesta plaça en l'actual convocatòria pública en estat d'execució a l'Ajuntament (vegeu DOGV núm. 9116, de 29.06.2021), per aplicació del que s'estableix en el quadre de places reservades a mobilitat, conforme a l'annex del Decret 179/2021, de 5 de novembre, del Consell, d'establiment de les bases i criteris generals per a la selecció, promoció i mobilitat en els cossos de policia local de la Comunitat Valenciana.  
  
Sedaví, 10 d'octubre de 2022.- L'alcalde: José Francisco Cabanes Alonso.
Diari Oficial de la Generalitat Valenciana


Sumari del DOGV 9263, del 25-01-2022 (2022/456)

Informació pública de l'actualització de tarifes de subministrament d'aigua potable en alta que proveeix Alberic, Benimuslem i Massalavés, per a l'any 2022.
------------------------------------------------------------------------------------------------------------------------------------------------------------

### Dades del document

Número de DOGV
:   9263

Data del DOGV
:   25-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/456


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable en alta que proveeix Alberic, Benimuslem i Massalavés, per a l'any 2022. [2022/456]  
S'informa, per a coneixement general, que amb data 30 de novembre de 2021 es va presentar a tràmit, davant de la Comissió de Preus de la Generalitat Valenciana, la sol·licitud de modificació de tarifes de subministrament domiciliari a Alberic, Benimuslem i Massalavés, i una vegada transcorreguts els terminis preceptius sense haver-hi rebut al·legacions, i atenent el que estableix l'article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d'aplicar-se a partir de la present publicació serà:  
  
Tarifa que s'aprova:  
  
AIGUA POTABLE  
   
 Aigua en alta  
 Quota consum Euros/m³  
 0,202  
  
  
  
Sobre les presents tarifes s'aplicarà IVA. d'acord amb el que estableix la Llei 37/1992, de 28 de desembre.  
Cosa que es fa pública per a coneixement general.  
  
València, 19 de gener de 2022.- L'apoderada: Gloria Fayos Miñana.
Diari Oficial de la Generalitat Valenciana


Sumari del DOGV 9493, del 20-12-2022 (2022/11660)

Edicte sobre extracte de les bases específiques del procés de selecció de personal funcionari en propietat de diverses places per concurs oposició per promoció interna.
------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11595


Data del document
:   13-12-2022

Organisme emissor
:   Ajuntament de Xirivella

Tipus de document
:   Edicte

Descriptors 

:   * Xirivella
    * concurs administratiu

Edicte sobre extracte de les bases específiques del procés de selecció de personal funcionari en propietat de diverses places per concurs oposició per promoció interna. [2022/11276]  
En el Butlletí Oficial de la Província de València número 236, de 12 de desembre de 2022, s'han publicat les bases específiques que regiran en el procés de selecció de personal funcionari per concurs oposició promoció interna dels llocs de treball següents: núm 16, de tècnic/a de patrimoni i administració general, cap de servei, grup A, subgrup A1; el lloc núm. 40a), denominat tècnic/a coordinador/a de joventut, cap de negociat, grup B; el lloc núm. 40b), denominat tècnic/a de joventut, dinamitzador/a juvenil, grup B; el lloc 113), denominat tècnic/a de participació ciutadana, grup B; el lloc núm. 74), denominat administratiu, cap de negociat d'Administració de Personal, grup C, subgrup C1, i el lloc núm 122), denominat auxiliar administratiu de gestió de personal, grup C, subgrup C2. Aprovades per la Resolució núm. 2792/2022, de data 21 de novembre, de la Regidoria delegada de Recursos Humans, Projectes Europeus, Desenvolupament Local i Ocupació.  
  
Les instàncies es dirigiran a la presidència de la corporació i es presentaran en el termini de 10 dies hàbils, comptadors des de l'endemà de la publicació de l'extracte en el Boletín Oficial del Estado (BOE).  
  
  
Xirivella, 13 de desembre de 2022.- El regidor delegat de Recursos Humans, Projectes Europeus, Desenvolupament Local i Ocupació: Francisco Roque Navarrete Martínez.
Diari Oficial de la Generalitat Valenciana


Sumari del DOGV 9388, del 21-07-2022 (2022/6559)

Nomenament de personal funcionari.
----------------------------------

### Dades del document

Número de DOGV
:   9388

Data del DOGV
:   21-07-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/6559


Data del document
:   07-07-2022

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * funcionari

Nomenament de personal funcionari. [2022/6559]  
En compliment de l'article 68.1.b de la Llei 4/2021, de 16 d'abril, de la Generalitat, de la funció pública valenciana, es fa públic el nomenament de personal funcionari d'aquest ajuntament que seguidament s'esmenta:  
Ontinyent, 7 de juliol de 2022.- La regidora delegada de l'Àrea d'Igualtat i Govern Obert (D 1813/2019 d'Alcaldia, de 18 de juny): Natalia Enguix Martínez.
Diari Oficial de la Generalitat Valenciana


Sumari del DOGV 9328, del 29-04-2022 (2022/3563)

RESOLUCIÓ de 21 d'abril de 2022, de la consellera de Justícia, Interior i Administració Pública, per la qual se substitueix una de les persones que integren l'òrgan tècnic de selecció designat per a les proves selectives d'accés al cos C2-02-02, convocatòries 164/18 i 165/18
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9328

Data del DOGV
:   29-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3563


Data del document
:   21-04-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 21 d'abril de 2022, de la consellera de Justícia, Interior i Administració Pública, per la qual se substitueix una de les persones que integren l'òrgan tècnic de selecció designat per a les proves selectives d'accés al cos C2-02-02, convocatòries 164/18 i 165/18 [2022/3563]  
Mitjançant la Resolució de 22 de setembre de 2021 (DOGV 9187, 07.26.87.02) i Resolució de 15 d'octubre de 2021 (DOGV 9199, 21.10.2021), de la consellera de Justícia, Interior i Administració Pública, es van designar les persones que integren l'òrgan tècnic de selecció per al desenvolupament i l'execució de les proves selectives d'accés al cos de la resolució esmentada, corresponent a l'oferta d'ocupació pública de 2018 y 2019 per a personal de l'Administració de la Generalitat.  
  
Per impossibilitat material de Juan José Villanueva Corral de formar part del citat òrgan tècnic de selecció com a vocal titular.  
Per tot això, i en virtut de la competència atribuïda en la lletra m de l'apartat 1 de l'article 8 de la Llei 4/2021, de 16 d'abril, de la Generalitat, de la funció pública valenciana, en relació amb l'apartat 2 de l'article 28 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i a proposta del director general de Funció Pública, resolc:  
  
Únic  
Designar com a vocal titular, en substitució de Juan José Villanueva Corral, a José Antonio Peñalver Navarro.  
  
València, 21 d'abril de 2022.- La consellera de Justícia, Interior i Administració Pública: Gabriela Bravo Sanestanislao.